Moda proceselor de lux: Tiffany dă în judecată LVMH pentru anularea achiziţiei de peste 16 miliarde dolari.
Celebra casă de bijuterii Tiffany, în dispută cu proprietarul Louis Vuitton. Grupul LMVH a anunțat că anulează achiziția de 16 miliarde de dolari a Tiffany & Co. Acţiunile Tiffany au scăzut cu circa 10% pe bursa americană în urma anunțului LMVH. Acordul dintre Tiffany & Co. şi LVMH a fost încheiat în noiembrie 2019.
Celebra casă de bijuterii Tiffany, ale cărei acţiuni sunt listate pe bursa din New York, este într-o dispută cu proprietarul Louis Vuitton.Asta după ce grupul LVMH a anunţat că anulează achiziţia de 16 miliarde de dolari a Tiffany & Co. Ca răspuns, Tifanny va da în judecată gigantul francez pentru a menţine tranzacţia pe drumul cel bun, transmite Bloomberg.Tiffany, compania producătoare de bijuterii şi produse de lux, spune că grupul LVMH încearcă să plătească un preţ mai mic pentru achiziţia sa, ca urmare a crizei COVID-19.Motivul disputei în industria de lux a pornit când Gigantul LVMH a declarat că acordul semnat în noiembrie 2019 implică un termen limită ce expiră pe 20 noiembrie 2020. Însă Tiffany a solicitat extinderea termenului până pe 31 decembrie, iar ministrul francez de externe a sugerat data de 6 ianuarie 2021, având în vedere taxele impuse de Statele Unite asupra bunurilor din Franţa.